ตลาดหุ้นเอเชียเปิดเขียวสลับแดง นลท.จับตา “ทรัมป์-สี จิ้นผิง” เจรจานอกรอบประชุม G20
ตลาดหุ้นเอเชียเปิดเขียวสลับแดง นลท.จับตา "ทรัมป์-สี จิ้นผิง" เจรจานอกรอบประชุม G20
ตลาดหุ้นเอเชียเปิดเขียวสลับแดง นลท.จับตา "ทรัมป์-สี จิ้นผิง" เจรจานอกรอบประชุม G20
25 มิ.ย. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ขณะที่นักลงทุนจับตาการพบกันระหว่างประธานาธิบดีโดนัลด์ ทรัมป์ของสหรัฐ กับประธานาธิบดีสี จิ้นผิงของจีน นอกรอบการประชุมผู้นำกลุ่ม G20 ที่นครโอซากา ประเทศญี่ปุ่น โดยเจ้าหน้าที่สหรัฐเปิดเผยกับผู้สื่อข่าวว่าการพบกันระหว่างผู้นำทั้งสองอาจมีขึ้นในวันเสาร์นี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,238.07 จุด ลดลง 47.92 จุด, -0.23%
ดัชนี SSE Composite ตลาดหุ้นจีนเปิดวันนี้ที่ 3,004.91 จุด ลดลง 3.24 จุด, -0.11%
ดัชนี HSI ตลาดหุ้นฮ่องกงเปิดวันนี้ที่ 28,447.96 จุด ลดลง 65.04 จุด, -0.23%
ดัชนี TAIEX ตลาดหุ้นไต้หวันเปิดวันนี้ที่ 10,777.18 จุด ลดลง 2.27 จุด, -0.02%
ดัชนี KOSPI ตลาดหุ้นเกาหลีใต้เปิดวันนี้ที่ 2,125.74 จุด ลดลง 0.59 จุด, -0.03%
ดัชนี FTSE STI ตลาดหุ้นสิงคโปร์เปิดวันนี้ที่ 3,317.00 จุด เพิ่มขึ้น 5.47 จุด, +0.17%
ดัชนี FBMKLCI ตลาดหุ้นมาเลเซียเปิดวันนี้ที่ 1,675.82 จุด ลดลง 0.31 จุด, -0.02%
ดัชนี PSE Composite ตลาดหุ้นฟิลิปปินส์เปิดวันนี้ที่ 8,074.15 จุด เพิ่มขึ้น 13.57 จุด, +0.17%
นอกจากนี้ ตลาดหุ้นเอเชียยังได้รับแรงกดดันจากความกังวลเกี่ยวกับสถานการณ์ตึงเครียดระหว่างสหรัฐกับอิหร่าน โดยล่าสุดปธน.ทรัมป์ได้ลงนามในคำสั่งคว่ำบาตรอิหร่านครั้งใหม่เมื่อวานนี้ เพื่อตอบโต้อิหร่านที่ยิงโดรนของกองทัพสหรัฐตกเมื่อสัปดาห์ที่แล้ว ซึ่งมาตรการคว่ำบาตรครั้งใหม่นี้พุ่งเป้าไปที่นายอยาตอลเลาะห์ อาลี คาเมนี ผู้นำสูงสุดของอิหร่าน และผู้นำทางกองทัพของอิหร่านที่เกี่ยวข้องกับการยิงขีปนาวุธโจมตีโดรนของสหรัฐเมื่อสัปดาห์ที่แล้ว